Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 654

31. Cikk Megbízólevél az értekezletekre PP-98 A Tagállam által a Meghatalmazottak Értekezletére, a rádiótávközlési értekezletre vagy a nemzetközi távközlési világértekezletre kiküldött küldöttséget szabályszerűen akkreditálni kell az alábbi 325-331. pontok szerint. 1) A Meghatalmazottak Értekezletére kiküldött küldöttségek akkreditálása az államfő, a kormányfő vagy a külügyminiszter által aláírt okmány útján történik. 2) A fenti 324. pontban említett egyéb értekezletekre kiküldött küldöttségek akkreditálása az államfő, a kormányfő, a külügyminiszter, vagy az értekezleten tárgyalt kérdésekért felelős miniszter által aláírt okmány útján történik. PP-98 3) A Záródokumentumok aláírása előtt történő megerősítéstől függően, amelyet a fenti 325. vagy 326. pontban említett valamely hatóságnak kell megtennie, a küldöttséget ideiglenesen az érintett Tagállamnak a vendéglátó kormánynál működő diplomáciai misszióvezetője is akkreditálhatja. A Svájci Konföderációban megtartott értekezlet esetén a küldöttséget ideiglenesen az érintett Tagállamnak az Egyesült Nemzetekhez Genfbe kiküldött állandó képviseletének vezetője is akkreditálhatja. A megbízólevelet akkor kell elfogadni, ha a fenti 325-327. pontban említett valamely illetékes hatóság írta alá, és eleget tesz az alábbi kritériumok egyikének: – teljes jogkört ruház a küldöttségre; – feljogosítja a küldöttséget, hogy korlátozás nélkül képviselje kormányát; – a küldöttség vagy a küldöttség bizonyos tagjai részére jogot biztosít a Záródokumentumok aláírására. PP-98 1) Azon küldöttség, amelynek megbízólevelét a Plenáris Ülés rendben találta, jogosult az érintett Tagállam szavazati jogának gyakorlására az Alapokmány 169. és 210. pontjának rendelkezései szerint, valamint a Záródokumentumok aláírására. 2) Azon küldöttség, amelynek megbízólevelét a Plenáris Ülés nem találta rendben, nem jogosult a szavazati jog gyakorlására vagy a Záródokumentumok aláírására a helyzet orvoslásáig. PP-98 PP-02 A megbízólevelet a lehető leggyorsabban letétbe kell helyezni az értekezlet titkárságánál, ebből a célból a Tagállamok a megbízóleveleiket az értekezlet nyitó napja előtt megküldik a főtitkárnak, aki azokat továbbítja az értekezlet titkárságához, mihelyt azt létrehozták. Ezek ellenőrzésével az Egyesület értekezleteinek, közgyűléseinek és üléseinek Általános Szabályai 68. pontjában említett bizottságot kell megbízni, amely a Plenáris Ülésnek tesz jelentést következtetéseiről a Plenáris Ülés által megszabott időn belül. Amíg a Plenáris Ülésnek az erről szóló döntése függőben van, bármely küldöttség jogosult részt venni az értekezleten, és gyakorolni az érintett Tagállam szavazati jogát. PP-98 Általános szabályként a Tagállamoknak arra kell törekedniük, hogy saját küldöttséget küldjenek ki az Egyesület értekezleteire. Ha azonban valamelyik Tagállam kivételes okok miatt nem képes saját küldöttséget kiküldeni, egy másik Tagállam küldöttségét feljogosíthatja arra, hogy szavazzon és aláírjon helyette. E jogosítványokat olyan okmány útján kell biztosítani, amelyeket a fenti 325. vagy 326. pontban említett hatóságok egyike ír alá. A szavazati joggal rendelkező küldöttség egy másik szavazati joggal rendelkező küldöttségnek megbízást adhat szavazati jogának gyakorlására egy vagy több olyan ülésen, amelyen nem tud megjelenni. Ebben az esetben köteles kellő időben, írásban értesíteni az értekezlet elnökét. Egy küldöttség csak egy átruházott szavazati jogot gyakorolhat. A táviratban megküldött megbízólevél és jogátruházás nem elfogadható. Elfogadhatók azonban azok a távirati válaszok, amelyeket az értekezlet elnöke vagy titkársága kérésére a megbízólevelekkel kapcsolatos kérdések tisztázására küldenek. PP-98 Az a Tagállam, felhatalmazott jogi személy vagy szervezet, amely küldöttséget vagy képviselőket kíván kiküldeni a távközlésszabványosítási közgyűlésre, a távközlésfejlesztési értekezletre vagy a rádiótávközlési közgyűlésre, értesíti erről az érintett Szektor Irodájának igazgatóját, közölve a küldöttség tagjainak vagy a képviselőknek nevét és beosztását. PP-98 (HATÁLYON KÍVÜL HELYEZVE) III. FEJEZET

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes